GNL Zamba

**GNL Zamba**, yazaalibwa nga ye  **Ernest Nsimbi**, (29 ogusooka 1986) munnayuganda omuyimbi wa hip hop  amanyiddwa nnyo olw'okuleeta omuziki gwa Rap ne Lugaflow  ku leediyo entongole n'emikutu emirala mu Uganda. 

Erinnya lye erya siteegi, GNL, liggwaayo nti  "Greatness with No Limits".  Ye mutandisi era akulira kkampuni ya Hip hop eyetongodde eya Baboon Forest Entertainment,  ekuza ebitone ebipya mu Kampala, Uganda. Era  munnakatemba, omukozi wa firimu, era omubaka wa Uganda mu bintu eby'enjawulo .  

## Obuto bwe n’okusoma
GNL yazaalibwa nga 29 ogusooka  1986 mu Mukono. Kitaawe yali mukugu mu by’amasannyalaze ate nnyina yali akolera mu  Uganda Transport Company. Oluvannyuma famire eno yasengukira e Kawempe, mu Kampala  oluvannyuma lw'olutalo lw'omunda mu Uganda .  mu ssomero lye erya siniya, yali ssentebe wa kiraabu y’ebiwandiiko by’abato, mmemba wa ttiimu eyali ekubaganya ebirowoozo era nga ye muwandiisi omukulu owa *Kiira Mirror*  *.*

Oluvannyuma yeegatta ku yunivasite y’e Makerere gye yatikkirwa diguli esooka  mu by’okuddukanya obutonde bw’ensi. 

## Emirimu gye

### 2005 - 2010
Mu 2005, GNL yatandika olugendo lwe mu by'amasanyu mu Uganda  bwe yali mu kibiina kya Hip Hop Canvas nga kino kyali pulojekiti eyategekebwa Shadrak Kuteesa owa Platinum Entertainment,  nga egenderera okuwa abavubuka amaanyi okweyoleka.  Mu pulojekiti eno ye ng’ali wamu n’abayimbi abalala baakwata oluyimba olwawangula engule, Maama Afrika. 

Mu 2007, mwe yasooka okulabikirako ku lutimbe mu  Uganda n'oluyimba, *Soda Jinjale*  *.*

Mu February 2009, yayimba mu kibiina kya WAPI British Council Initiative ate ku nkomerero y’omwezi ogwo mu *Sauti Za Busara* e Zanzibar . Mu April, yayimba mu kivvulu ky’ennyimba ekya *Selam International Music Festival* mu Ethiopia . Mu June, GNL yayimba mu *Kwita Izina* Gorilla Naming Ceremony e Rwanda  ate mu August, yayimba ekivvulu kye ekyasooka ng’afulumya olutambi lwe, *Koyi Koyi,* nga olutambi luno lwalimu ennyimba munaana nnamba nga yaziyimba yekka   ezaatenderezebwa olw’okusaawo omukutu  wakati w’amaloboozi ag’ennono n’ag’omulembe.  Mu September, GNL yayimba mu *bivvulu e Dubai* mu United Arab Emirates ate mu gw'ekkumi, yayimba mu Stratford Rex, East London mu Bungereza . 

Mu September wa 2010, yayimba mu kivvulu kya ‘We Love Africa Music Festival’ e Denmark .

### 2011 - 2020
Mu November 2011, GNL yaddayo mu United Arab Emirates mu bivvulu by’e Dubai  era nayimba mu ttaabamiruka wa UNAA ow’omulundi ogwa 23. 

Mu September wa 2012, yayimba mu kivvulu kya *Selam African Music Festival* e Sweden ne mu *GNL Zamba Live* mu Norway . 

Mu April 2014, GNL yalina ebivvulu bya bantu ab'obuvunaanyizibwa abakulu  mu Durban, Port Elizabeth ne Cape Town mu South Africa . 

Olwo GNL n’asengukira mu Amerika 

Mu April 2016, GNL yafuna omulimu gwe ogwasooka ogw'okuzannya katemba ng'ali wamu ne Darren Lee Campbell  

GNL yafuuka omu ku bakozi ba leediyo abakola ku leediyo ya Coke Studio Radio Hour, nga eno yali pulogulaamu eyali ekitundu ku Coke Studio Africa mu gw'omunaana  2017. 

Mu gw'omukaaga  2019, emirimu gye gyalondebwa  mu mpaka za Independent Music Awards ez’omulundi ogwa 17 mu kibuga New York . Zino zaali Album ezisooka  ezisinga  ( *Nsimbi* ), Oluyimba lw’ensi yonna olusinga obulungi ( *Leo Ni Leo* ), Vidiyo y’omuziki esinga okunyumya ( *Dunia Ni Matenbezi* ) n’ekigambo ekisinga okwogera ( *[[:en:Acholi_people|Acholi]] Boy* ).  *Leo Ni Leo* ye yawangula oluyimba lwa Best World Beat. 

Mu gw'okubiri  2020, yawa omusomo ku byafaayo bya Hip Hop eri abayizi b’okuyimba mu yunivasite y’e Kyambogo .  Mu gw'omusanvu gw'omwaka gwe gumu, GNL ng'ayita mu kkampuni ye ekola ennyimba, Baboon Forest Entertainment, yategeka empaka ze yatuuma  "Dear Hip Hop" ng'ekigendererwa kyayo kyali kya kuzzaamu abavubuka amaanyi nga bayita mu buyiiya. Eyawangula ye Ivan Kaweesa. 

### 2021 - kati
Mu gw'okubiri  2021, GNL yakomawo mu Uganda okuva mu USA  era mu December, yayimba mu  Tusker Malt Conversessions ez’omulundi ogw’okusatu ku yintaneeti. 

## Omusono gw'okuyimba
GNL ayimba ebigambo nga biri mu Luganda ne mu Lungereza . Ayimba akozesa omusono gw'okulukuta ebigambo oguyitibwa  Lugaflow. Lugaflow  kuba kukulukuta bigambo mu Luganda,nga luno lulimi olusinga okweyambisibwa mu massekkati ga  Uganda . Okuva mu 2000 ng'aggwaako , Lugaflow  yasikiriza omugigi omuggya ogw'abayimbi abakulukuta ebigambo okusoola okutondawo enyimba ezikwata abantu omubabiro nga bayimbira mu lulimi lwabwe olunnansi .

Omusono gwe ogw’okuyimba gwakwatibwako abatonntomi Gil Scott-Heron ne Mbuli, abayimbi b’ennyimba aba Afrocentric nga Eddy Grant ne Fela Kuti n’abayimbi aba hiphop abaamanyi nga Jay-Z, Nas ne Ice Cube . 

## Kampeyini z’embeera z’abantu
GNL yeetabye mu kampeyini ya Friend A Gorilla, eyavujjirirwa Oxfam ku kusomesa abantu ku butonde bw’ensi n’ekitongole ekivunaanyizibwa ku bisolo by’omu nsiko ekya Uganda Wildlife Authority .  Oluyimba lwe "Story ya Luka" lwalondeddwa minisitule y'ebyobulamu mu Uganda okubeera omutwe gw'okusomesa abavubuka abalina akawuka ka mukenenya mu mwaka gwa 2010. 

Enkolagana ye okukola vidiyo ne "True Manhood" ne Young Empowered And Healthy (YEAH)  Uganda yakubiriza abavubuka ba Uganda okukozesa obupiira , era lwawangula engule ya People's Choice Digital Media Award mu lukungaana lw'ensi yonna olw'ebyenjigiriza mu by'amasanyu mu 2011. https://web.archive.org/web/20160305022416/http://yeah.cdfuug.co.ug/true-manhood-hiv-campaign/yeah-launches-true-manhood-campaign.html

Mu myaka esatu, GNL yakola ne Buzz Teenies okulambula amasomero ga Uganda, okubuulirira abavubuka, okukubiriza obumu mu bantu n’okusigala mu masomero. 

Okuva mu mwaka gwa 2013, GNL ekwataganye ne Reach A Hand Foundation Uganda okwetaba mu kampeyini ez’enjawulo ez’okusomesa abavubuka. 

Mu 2014, ekitongole kya Twaweza Initiative kyawa GNL ekirabo olw'engeri oluyimba lwe "We Cry" gye lwakwata ku bantu, olwogera ku butabanguko ku nguudo n'okwegatta . https://web.archive.org/web/20221128205430/https://observer.ug/lifestyle/entertainment/29946--twaweza-recognises-artistes-with-real-talent Ayitiddwa okusomesa ku Makerere University 's College of Humanities ku biwandiiko by'omu kamwa n'eby'obuwangwa. 

Mu gw'omukaaga 2020, GNL ng’ali wamu ne mukyala we Miriam Tamar, beegatta ku kwekalakaasa kwa George Floyd mu USA. 

## Obulamu  bubwe
Okuyita mu buwanguzi bw’okuyimba, GNL yasobola okuggulawo ebbaala y’ebyemizannyo era yagula ettaka okwetoloola Uganda. http://www.newvision.co.ug/D/9/40/763774

GNL Zamba yawasa mukyala we, nga 29 April 2018 mu Cielo Farms Vineyard, Malibu, California .  Nga bali wamu ne mukyala we nga naye muyimbi, baakola ekibiina ky’abayimbi ekyatuumiddwa Nsimbi. 

Mu 2020, Zamba ne mukyala we baasalawo okuddayo mu Uganda basenge omwo.  alina omwana eyaakazaalibwa

## Engule n’okulondebwa

## Discography

* *Koyi Koyi* (Ebisoko by'Obulamu), 2009  
* *Okwogera Olulimi Oluganda*, 2011  
* *Omukolo gw'okuzzaawo eddiini / Uganda Yaffe*, 2013  
* *Nze Zamba / Ceazar*, 2014  
* *Okuloota mu Langi* (mu kufulumizibwa 2016)  
* Effumu (2020) 

## Ebiwandiiko

* GNL Zamba on Facebook

## Ebiwandiiko ebikozesebwa